India Today League PUBG Mobile Invitational में दूसरे दिन के मैच खेले जा रहे थे, जोकि अब खत्म हो चुके हैं. लीग के दूसरे दिन टोटल चार मैच खेले गए. पहले और दूसरे मैच में टीम Hydra को जीत मिली थी और तीसरे और चौथे मैच में टीम IND ने बाजी मारी है.

दूसरे दिन के चौथे मैच में 6 किल्स के साथ टीम IND को चिकन डिनर मिला. वहीं, टीम Powerhouse 4 किल्स के साथ दूसरे नंबर पर रही. इसी तरह टीम Hydra तीसरे नंबर पर रही. तीसरे मैच में Vikendi में जीत हासिल करने के बाद चौथे मैच में Sanhok में भी टीम IND का दबदबा कायम रहा.

दूसरे दिन के चौथे मैच में 6 किल प्वॉइंट्स के साथ टीम IND का स्कोर 26 प्वॉइंट्स तक पहुंच गया. टीम IND को इंटरनेशनल और नेशनल दोनों ही स्टेज में खेलने का काफी अनुभव है.

आज पहले और दूसरे मैच में टीम Hydra को जीत मिली थी. हालांकि तीसरे मैच में 7 किल प्वॉइंट्स के साथ टीम तीसरे नंबर पर रही. India Today League PUBG Mobile Invitational में दूसरे दिन तक टोटल 8 मैच खेले जा चुके हैं.

इंडिया टुडे लीग पबजी मोबाइल इनविटेशनल में 23 अप्रैल से लेकर 26 अप्रैल तक रोज 4 मैच खेले जाएंगे. इसमें टोटल प्राइज मनी 2.5 लाख रुपये रखी गई है. आज टूर्नामेंट का दूसरा दिन था. आज के मैच खत्म हो चुके हैं. आप रोज लाइव वेबकास्ट हमारी वेबसाइट पर देख सकते हैं.